31.10.2014. Službeni list Europske unije L 311/17 UREDBA KOMISIJE (EU) br. 1160/2014 od 30. listopada 2014. o izmjeni Priloga II. Uredbi (EZ) br. 998/2003 Europskog parlamenta i Vijeća u pogledu popisa zemalja i područja (Tekst značajan za EGP) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EZ) br. 998/2003 Europskog parlamenta i Vijeća od 26. svibnja 2003. o zahtjevima zdravlja životinja primjenjivim na nekomercijalno kretanje kućnih ljubimaca i o izmjeni Direktive Vijeća 92/65/EEZ ('), a posebno njezine članke 10. i 19., budući da: (1) — Uredbom (EZ) br. 998/2003 utvrđuju se zahtjevi zdravlja životinja primjenjivi na nekomercijalno kretanje kućnih ljubimaca i pravila koja se primjenjuju na provjere takvih kretanja. (2) — U dijelu C Priloga II. Uredbi (EZ) br. 998/2003 navode se treće zemlje i područja u kojima nema bjesnoće te treće zemlje i područja za koja je utvrđeno da rizik od širenja bjesnoće u Uniju kao posljedica nekomercijalnog kretanja kućnih ljubimaca iz njih nije veći od rizika povezanog s takvim kretanjem među državama članicama. (3) — Da bi bila uključena na taj popis, treća zemlja mora dokazati svoj status u pogledu bjesnoće te da je u skladu s određenim zahtjevima koji se odnose na obavješćivanje o sumnji na bjesnoću, sustav nadzora, strukturu i organi- zaciju njezinih veterinarskih službi, provedbu svih regulatornih mjera za sprečavanje i suzbijanje bjesnoće i propise o stavljanju na tržište cjepiva protiv bjesnoće. (4) — Bivša jugoslavenska republika Makedonija dostavila je informacije o svojem statusu u pogledu bjesnoće kao i informacije o usklađenosti sa zahtjevima utvrđenima u Uredbi (EZ) br. 998/2003. Iz procjene tih informacija, čini se da bivša jugoslavenska republika Makedonija poštuje odgovarajuće zahtjeve utvrđene u toj Uredbi te ju je stoga potrebno uvrstiti u popis naveden u dijelu C Priloga II. Uredbi (EZ) br. 998/2003. (5) — Uredbu (EZ) br. 998/2003 treba stoga na odgovarajući način izmijeniti. (6) — Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje živo- tinja, DONIJELA JE OVU UREDBU: Članak 1. U dijelu C Priloga II. Uredbi (EZ) br. 998/2003, između unosa za Svetu Luciju i unosa za Montserrat umeće se sljedeći unos: ,MK ... bivša jugoslavenska republika Makedonija". () SLL 146,13.6.2003., str. 1.